OPIS PREDVIDENIH UČINKOV

|  |  |  |  |
| --- | --- | --- | --- |
|  | **Pričakovani učinki**  | **Predvideno za** | **Opis vsebine**  |
|  | Št. načinov informiranja glede priložnosti za naslavljanje potreb  | SKLOP A, B, C | Informiranje se izvaja na različne načine oz. preko različnih kanalov: (1) novic/obvestilnikov, (2) spletnih strani, (3) družbenih omrežij, (4) tiskovin, ki so lahko samostojne ali priloga časnikom, itd. Upravičenec mora uporabiti vsaj tri (3) različne načine/kanale. Bistveno je, da upravičenec prek izbranih načinov doseže čim več uporabnikov iz ciljnih skupin in jim ponudi informacije, ki so glede na njihove potrebe relevantne in uporabne. Med sklopi naj ne bi prišlo do podvajanja pri zagotavljanju informacij.Ob zaključku obdobja spremljanja kazalnikov je potrebno izvesti analizo in anketo med uporabniki informacij (glej sredstva za verifikacijo). |
|  | Št. NVO/prostovoljskih organizacij, ki so vključene v usposabljanja | SKLOP A, B, C | NVO s potencialom/mreža/stičišče/prostovoljska organizacija se lahko krepi na različnih področjih (človeški viri, finančno upravljanje, komuniciranje z javnostmi, organizacijski razvoj, strokovna usposobljenost za izvajanje storitev …) in prek različnih metod usposabljanja (delavnice, mentorstvo, peer-to-peer, študijski obiski …). Vsaka NVO mora prejeti vsaj 24 ur usposabljanja.NVO s potencialom pomeni, da NVO izraža interes za zadovoljevanje določene potrebe v skupnosti in interes za lasten strokovni in organizacijski razvoj. Ob zaključku obdobja spremljanja kazalnikov je potrebno predložiti mentorski list in matrico izhodiščnega in končnega stanja (glej sredstva za verifikacijo). |
|  | Št. izvedenih usposabljanj za NVO mreže/stičišča/NVO s potencialom  | SKLOP A, B | Usposabljanja so namenjena krepitvi usposobljenosti NVO. Izvedena morajo biti usposabljanja na treh (3) različnih ključnih področjih. Ključna področja: (1) civilni dialog in zagovorništvo, (2) zbiranje sredstev in projektne prijave, (3) organizacijski razvoj NVO, (4) strateški razvoj in načrtovanje v NVO, (5) vodenje kampanj in čez-sektorsko sodelovanje, (6) komuniciranje.Ob zaključku obdobja spremljanja kazalnikov je potrebno predložiti dokumentacijo glede nudenja storitev in izvesti anketo med uporabniki (glej sredstva za verifikacijo). |
|  | Št. izvedenih usposabljanj z namenom krepitve strokovne/zagovorniške usposobljenosti | SKLOP C | Usposabljanja so namenjena krepitvi usposobljenosti prostovoljskih organizacij. Izvedena morajo biti usposabljanja na najmanj treh (3) različnih ključnih področjih. Ključna področja: (1) civilni dialog in zagovorništvo, (2) zbiranje sredstev in projektne prijave, (3) strateški razvoj in načrtovanje za razvoj prostovoljstva, (4) vodenje kampanj in čez-sektorsko sodelovanje, (5) komuniciranje.Ob zaključku obdobja spremljanja kazalnikov je potrebno predložiti dokumentacijo glede nudenja storitev in izvesti anketo med uporabniki (glej sredstva za verifikacijo). |
|  | Št. izvedenih analiz za izboljšanje pravnega/sistemskega okolja | SKLOP A | Analiza se izvede z namenom mapiranja stanja na določenem vsebinskem področju, identificiranja politik/predpisov, ki jih je potrebno spremeniti in predlaganja možnih rešitev oz. priporočil. Pri izvedbi analize je potrebno uporabiti več metod tj. ankete, poglobljene intervjuje, analizo statističnih podatkov in sekundarnih virov. Ob zaključku obdobja spremljanja kazalnikov je potrebno predložiti izvedene analize. |
|  | Št. izvedenih anali za identificiranje politik in predpisov na posameznem vsebinskem področju, kjer so potrebne spremembe z namenom razvoja prostovoljstva | SKLOP C | Analiza se izvede z namenom mapiranja stanja na določenem vsebinskem področju prostovoljstva, identificiranja politik/predpisov, ki jih je potrebno spremeniti in predlaganja možnih rešitev oz. priporočil. Pri izvedbi analize je potrebno uporabiti več metod tj. ankete, poglobljene intervjuje, analizo statističnih podatkov in sekundarnih virov. Ob zaključku obdobja spremljanja kazalnikov je potrebno predložiti izvedene analize. |
|  | Št. izvedenih procesov zagovorništva za spremembo politik (to je spremembo predpisov in aktualnih pristopov v praksi) na lokalni/regionalni ravni oziromaŠt. predloženih predlogov/strategij/predpisov/drugih dokumentov | SKLOP A, B, C | Izveden proces pomeni (1) pripravo analize (2) pripravo predloga, spremembe oz. dopolnitve, (3) usklajevanje z NVO (npr. srečanja, usklajevalni sestanki, usklajevanje z uporabo informacijsko-komunikacijskih tehnologij/e-pošta ipd.), (4) zastopanje stališč NVO v odnosu do odločevalcev (npr. sestanki, fokusne skupine, srečanja), (5) priprava in izvedba medijske kampanje oz. kampanje obveščanja NVO in širše javnosti za uveljavljanje predlaganih sprememb (npr. izjava za javnost, novinarska konferenca ipd.). Za priznanje kazalnika izvedenega procesa oziroma predloženega predloga mora upravičenec izkazati, da so bile vsaj v minimalnem obsegu izvedene najmanj štiri od petih prej navedenih aktivnosti. Ob zaključku obdobja spremljanja kazalnikov je potrebno predložiti dokumentacijo o izvedenem zagovorniškem procesu ter navesti, kateri predlogi so bili sprejeti (glej sredstva za verifikacijo). |
|  | Št. skupnih akcij za reševanje različnih potreb  | SKLOP A, B, C | Gre za sklop več različnih aktivnosti z namenom reševanja prepoznanih potreb/izzivov v okolju/skupnosti s poudarkom na problematiki dolgožive družbe. Posamezna akcija je smiselno usmerjena v reševanje enega izziva. Kazalnik bo upoštevan, v kolikor bo upravičenec izkazal, da je izvedel zaključen sklop aktivnosti za rešitev prepoznanega izziva. (npr.: prepoznavanje vseh razpoložljivih virov, vzpostavitev čez-sektorskega partnerstva, opredelitev načina sodelovanja, opredelitev ciljev, izvedba dogovorjenih aktivnosti, promocija izvedenih rešitev)Akcija se izvede v sodelovanju z drugimi sektorji (mediji, gospodarstvo, občine, RRA-ji, širša javnost) z namenom reševanja izzivov v širšem družbenem okolju/na regionalni, lokalni ravni/vsebinskem področju. Ob zaključku obdobja spremljanja kazalnikov je potrebno predložiti poročilo o izvedeni akciji s seznamom partnerjev ter navesti, katere akcije so bile uspešne, potrebe so bile uspešno naslovljene (glej sredstva za verifikacijo). |
|  | Št. novih rešitev/storitev za naslavljanje posameznih družbenih potreb/izzivov  | SKLOP A, B, C | Gre za nove rešitve/storitve, ki uporabnikom omogočajo bolj kakovostno in trajnostno naravnano delovanje, posebej na področju dolgožive družbe. Storitev lahko izvaja upravičenec ali NVO s potencialom oziroma prostovoljska organizacija pod mentorstvom upravičenca. Gre za storitve namenjene končnim uporabnikom, torej izven sklopa aktivnosti, ki se nanašajo na usposabljanje NVO.Storitev mora imeti idejno zasnovo, biti preizkušena in vpeljana v praksi, da se upošteva kot kazalnik. Kot kazalnik se šteje tudi vpeljava že obstoječe storitve, ki doslej ni obstajala na določenem geografskem področju (npr. prevozi starostnikov prek prostovoljskega servisa). Ob zaključku obdobja spremljanja kazalnikov je potrebno predložiti poročilo o novih rešitvah/storitvah ter izvesti anketo med končnimi uporabniki (glej sredstva za verifikacijo). |